Temeljem članka 40. i 41. Zakona o ustanovama (Narodne novine br. 76/93, 29/97, 47/99 i 35/08), članka 153. stavka 3. i članka 154. Zakona o socijalnoj skrbi (Narodne novine br. 157/13, 152/14, 99/15, 52/16 i 16/17) te članka 36. Statuta Centra za rehabilitaciju Samaritanac Split, Klasa: UPUV – 2018., Urbroj: 174 – 2018., Upravno vijeće Centra za rehabilitaciju Samaritanac Split, sukladno Odluci donesenoj na sjednici dana 20. kolovoza 2018. godine raspisuje

**J A V N I N A T J E Č A J**

**za izbor i imenovanje ravnatelja/ravnateljice**

**Centra za rehabilitaciju Samaritanac Split**

Za ravnatelja/ravnateljicu može biti imenovana osoba koja ispunjava

sljedeće uvjete:

 - završen preddiplomski i diplomski sveučilišni studij ili integrirani preddiplomski i diplomski sveučilišni studij socijalnog rada, socijalne politike, prava, psihologije, sociologije, socijalne pedagogije, edukacijske rehabilitacije, logopedije, pedagogije, medicinskih, humanističkih ili drugih društvenih znanosti.

 - najmanje pet godina radnog staža u propisanom akademskom zvanju i akademskom stupnju, od toga najmanje tri godine u djelatnosti socijalne skrbi ili u drugoj društvenoj djelatnosti u propisanom akademskom zvanju i akademskom stupnju i

 - u odnosu na koju ne postoji zapreka iz članka 213. stavka 1. Zakona o

 socijalnoj skrbi

 - hrvatsko državljanstvo.

Iznimno, ako se na javni natječaj nije javio ni jedan kandidat koji ispunjava uvjete iz članka 154. stavka 1. podstavka 1. Zakona o socijalnoj skrbi, za ravnatelja/ravnateljicu Centra za rehabilitaciju Samaritanac Split može biti imenovana osoba koja ima završen odgovarajući preddiplomski studij iz članka 154. stavka 1. podstavka 1. Zakona o socijalnoj skrbi i ispunjava uvjete iz stavka 1. podstavka 2. i 3. istog članka.

Ravnatelja/ravnateljicu imenuje Upravno vijeće Centra za rehabilitaciju Samaritanac Split na mandat od četiri godine, uz prethodnu suglasnost ministrice nadležne za poslove socijalne skrbi, a ista osoba može biti ponovno imenovana za ravnatelja.

Upravno vijeće Centra za rehabilitaciju Samaritanac Split, nakon donošenja odluke o imenovanju, sklapa s izabranim kandidatom ugovor o radu na određeno vrijeme od četiri godine.

Uz pisanu prijavu na natječaj kandidati trebaju priložiti u izvorniku ili ovjerenoj preslici:

 - životopis

 - diplomu o stručnoj spremi

 - plan i program rada u mandatnom razdoblju u pisanom obliku

 - potvrdu o radnom stažu ( iz evidencije Hrvatskog zavoda za mirovinsko

 osiguranje)

 - domovnicu

 - uvjerenje nadležnog suda da se protiv osobe ne vodi kazneni postupak (ne

 starije od mjesec dana).

Kandidat koji se u prijavi za natječaj poziva na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članova njihovih obitelji („Narodne novine“ broj:121/17), uz prijavu na javni natječaj dužan je osim dokaza u ispunjavanju traženih uvjeta, priložiti i dokaze propisane čl. 102. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web-stranici Ministarstva hrvatskih branitelja: <https://branitelji.gov.hr/zaposljavanje-843/843>.

Prijave s potrebnom dokumentacijom o ispunjavanju uvjeta iz natječaja podnose se Centru za rehabilitaciju Samaritanac Split, Ćiril-Metodova 14 A, 21 000 Split, s naznakom: "Natječaj za ravnatelja/ravnateljicu - ne otvarati", u roku od 15 dana od dana objave ovog natječaja u Narodnim novinama i Slobodnoj Dalmaciji.

Nepotpune i nepravovremene prijave neće se razmatrati.

O rezultatu natječaja kandidati će biti pisano obaviješteni u roku od 45 dana od dana isteka roka za podnošenje prijava.

 Centar za rehabilitaciju Samaritanac Split